ລມຕ ປ້ອງກັນປະເທດ ສະຫະລັດ ຢ້ຽມຢາມ ເຮືອລົບ ປະຈຳການຢູ່ໃນທະເລຈີນໃຕ້ 
ບັນຫາຂັດແຍ້ງ ໃນທະເລຈີນໃຕ້ ເປັນເງົາປົກຄຸມ ກອງປະຊຸມ ບັນດາລັດຖະມົນຕີ ປ້ອງກັນປະເທດ ຂອງກຸ່ມ ASEAN ໃນວັນພຸດວ່ານນີ້ ຢູ່ໃນນະຄອນຫຼວງ Kuala Lumpur.
ລັດຖະມົນຕີປ້ອງກັນປະເທດ ສະຫະລັດ ທ່ານ Ash Carter ໄດ້ເດີນທາງໄປຍັງ ກ່ຳປັ່ນບັນທຸກເຮືອບິນລົບ ສະຫະລັດ ທີ່ ປະຈຳການຢູ່ໃນທະເລຈີໃຕ້ ໃນວັນພະຫັດມື້ນີ້ ຂະນະທີ່ຄວາມ ເຄັ່ງຕຶງກັບຈີນ ກຳລັງເພີ້ມສູງຂຶ້ນ ກ່ຽວກັບ ການແຜ່ຂະຫຽາຍ ອຳນາດດ້ານການເດີນທະເລຂອງປັກກິ່ງ ຢູ່ໃນຂົງເຂດດັ່ງກ່າວ ທ່ານ Carter ເດີນທາງໄປພ້ອມກັນກັບ ຄູ່ຕຳແໜ່ງ ຈາກ ມາເລເຊຍ ທ່ານ Hishammuddin Hussein ທັງສອງທ່ານ ໄດ້ຂຶ້ນກ່ຳປັ່ນບັນທຸກເຮືອບິນລົບ ສະຫະລັດ USS Theodore Roosevelt ຂະນະທີ່ມັນລ່ອງອອກຈາກ ແຄມຝັ່ງຂອງມາເລເຊຍ ໄປຍັງທະເລຈີນໃຕ້ ໃນການປະກາດ ການເດີນທາງຢ້ຽມຢາມຂອງທ່ານ ເມື່ອວັນພຸດວານນີ້ ທ່ານ Carter ໄດ້ກ່າວວ່າ ມັນເປັນ  ຕໍ່ຂົງເຂດນີ້ ແລະ ເພື່ອເພັ່ງເລັງ ການເອົາໃຈໃສ່ຕໍ່ບັນດາປະເທດຢູ່ໃນເຂດເອເຊຍປາຊີຟິກ ໃຫ້ຫຼາຍຂຶ້ນ ຕື່ມ ຫຼັງຈາກທີ່ໄດ້ເພັ່ງເລັງໃສ່ ເຂດຕາເວັນອອກກາງເປັນເວລາຫຼາຍປີຜ່ານມາ ທ່ານ Carter ແລະ ທ່ານ Hussein ພວມສັງເກດເບິ່ງ ການປະຕິບັດງານ ຂອງເຮືອບິນ ລົບໄອພົ່ນ ເທິງກ່ຳປັ່ນດັ່ງກ່າວ ແລະ ຮັບຟັງການບັນລະຍາຍສະຫລຸບ ໂດຍ ບັນດານາຍ ທະຫາກອງທັບເຮືອ ກ່ຽວກັບການເຄື່ອນໄຫວ ເມື່ອບໍ່ດົນມານີ້ ການຂຶ້ນເຮືອໄລຍະສັ້ນໆດັ່ງກ່າວ ໂດຍ ທ່ານ Carter ແລະ ທ່ານ Hussein ນັ້ນ ໄດ້ ມີຂຶ້ນ ບໍ່ເທົ່າໃດມື້ ຫຼັງຈາກ ເຮືອພິຄາດ ລູກສອນໄຟນຳວິຖີ ຂອງສະຫະລັດ ໄດ້ແລ່ນ ເຂົ້າໄປພາຍໃນ 22 ກິໂລແມັດ ຈາກເກາະ Subi ຢູ່ໃນເຂດໝູ່ເກາະ Spratly ບ່ອນທີ່ ປັກກິ່ງໄດ້ເລີ້ມໂຄງການກໍ່ສ້າງຢ່າງໃຫຍ່ໂຕ ເມື່ອປີກາຍນີ້ ເພື່ອປ່ຽນແປງ ໂຂ້ນຫິນທີ່ ຈົມຢູ່ໃຕ້ນ້ຳທະເລ ໃຫ້ກາຍເປັນໝູ່ເກາະ ທີ່ສາມາດຮອງຮັບເດີ່ນເຮືອບິນໄດ້ ແລະ ອາ ຄານອື່ນໆນຳດ້ວຍ ໂດຍບໍ່ຫົວຊາຕໍ່ການອ້າງເອົາກຳມະສິດ ຕໍ່ຜົນພະລິດທີ່ງອກງາມ ໂດຍ ຟີລິບປິນ ຫວຽດນາມໄຕ້ຫວັນ ແລະ ປະເທດໃນເອເຊຍອື່ນໆ ລັດຖະບານ ທ່ານ ໂອບາມາ ກ່າວວ່າ ການຜ່ານໄປຂອງເຮືອລົບນັ້ນ ແມ່ນເປັນການເຝິກຊ້ອມ ເປັນປະຈຳ ທີ່ແນໃສ່ ປົກປ້ອງການເດີນເຮືອ ທີ່ເປີດກວ້າງໃນທະເລ